ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ της 4ης Δεκεμβρίου 1995 σχετικά με τη σύναψη του πρόσθετου πρωτοκόλλου της ευρωπαϊκής συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου (95/562/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το άρθρο 228 παράγραφος 2 δεύτερη φράση και παράγραφος 3 δεύτερο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το δεύτερο εδάφιο του άρθρου 101,

την πρόταση της Επιτροπής,

τη σύμφωνη γνώμη του Ευρωπαϊκού Κοινοβουλίου (1),

την έγκριση του Συμβουλίου, που παραχωρήθηκε σύμφωνα με το άρθρο 101 της συνθήκης για την ίδρυση της Ευρωπαϊκής Κοινότητας Ατομικής Ενεργείας,

Εκτιμώντας:

ότι το Ευρωπαϊκό Συμβούλιο εκδήλωσε, κατά τη σύνοδό του της 21ης και 22ας Ιουνίου 1993 στην Κοπεγχάγη, την επιθυμία να επεκταθεί στις συνδεδεμένες χώρες της Κεντρικής και Ανατολικής Ευρώπης η εφαρμογή νέων κοινοτικών προγραμμάτων, τα οποία θα έχουν ως βάση τα προγράμματα στα οποία δύνανται να μετέχουν οι χώρες της ΕΖΕΣ 7

ότι η Επιτροπή διαπραγματεύθηκε εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενεργείας τη σύναψη πρόσθετου πρωτοκόλλου της ευρωπαϊκής συμφωνίας με την Τσεχική Δημοκρατία,

ΑΠΟΦΑΣΙΖΟΥΝ:

Άρθρο 1

Το πρόσθετο πρωτόκολλο της ευρωπαϊκής συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, που υπεγράφη στης 24 Αυγούστου 1995, εγκρίνεται εξ ονόματος της Ευρωπαϊκής Κοινότητας και της Ευρωπαϊκής Κοινότητας Ατομικής Ενεργείας.

Το κείμενο του πρόσθετου πρωτοκόλλου επισυνάπτεται στην παρούσα απόφαση.

Άρθρο 2

Η θέση που πρέπει να λάβει η Κοινότητα στο συμβούλιο σύνδεσης καθορίζεται από το Συμβούλιο, κατόπιν προτάσεως της Επιτροπής και σύμφωνα, κάθε φορά, με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας και της Ευρωπαϊκής Κοινότητας Ατομικής Ενεργείας.

Άρθρο 3

Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στη γνωστοποίηση που αναφέρεται στο άρθρο 4 του πρόσθετου πρωτοκόλλου (2). Ο Πρόεδρος της Επιτροπής προβαίνει στην ίδια γνωστοποίηση εξ ονόματος της Ευρωπαϊκής Κοινότητας Ατομικής Ενεργείας.

Βρυξέλλες, 4 Δεκεμβρίου 1995.

Για το Συμβούλιο

Ο Πρόεδρος

J. SOLANA

Για την Επιτροπή

Ο Πρόεδρος

J. SANTER

(1) ΕΕ αριθ. C 323 της 21. 12. 1995.

(2) Η ημερομηνία ενάρξεως ισχύος του συμπληρωματικού πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1995 για την περάτωση της έρευνας αντιντάμπινγκ όσον αφορά τις εισαγωγές ορισμένων ηλεκτρονικών ζυγών καταγωγής Ιαπωνίας (95/478/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. 1251/95 (2), και ιδίως το άρθρο 23,

τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (3), όπως τροποποιήθηκε τελευταία από τον κανονισμό (ΕΚ) αριθ. 522/94 (4), και ιδίως το άρθρο 13 παράγραφος 11,

Μετά από διαβουλεύσεις με τη συμβουλευτική επιτροπή,

Εκτιμώντας ότι:

Α. ΔΙΑΔΙΚΑΣΙΑ

(1) Με ανακοίνωση που δημοσιεύθηκε στις 12 Μαρτίου 1994 (5), η Επιτροπή ανήγγειλε την έναρξη έρευνας, όπως προβλέπεται στο άρθρο 13 παράγραφος 11 του κανονισμού (ΕΟΚ) αριθ. 2423/88, σχετικά με υποτιθέμενη απορρόφηση του δασμού αντιντάμπινγκ που είχε επιβληθεί με τον κανονισμό (ΕΟΚ) αριθ. 993/93 του Συμβουλίου (6) στις εισαγωγές ηλεκτρονικών ζυγών καταγωγής Ιαπωνίας που πραγματοποιούν οι εξαγωγικές επιχειρήσεις Teraoka Seiko Co. Ltd και Tokyo Electric Co. Ltd.

(2) Η Επιτροπή ολοκλήρωσε την έρευνα. Ο καταγγέλων ενημερώθηκε για τα αποτελέσματα της εν λόγω έρευνας, αλλά στο μεταξύ έχει αποσύρει την καταγγελία του.

Β. ΛΗΞΗ ΤΗΣ ΕΡΕΥΝΑΣ

(3) Με βάση τα ανωτέρω, η Επιτροπή καταλήγει στο συμπέρασμα ότι η διαδικασία πρέπει να περατωθεί χωρίς την επιβολή πρόσθετων μέτρων.

(4) Τα ενδιαφερόμενα μέρη ενημερώθηκαν για την πρόθεση της Επιτροπής να περατώσει την έρευνα και είχαν την ευκαιρία να διατυπώσουν τις παρατηρήσεις τους. Αντιρρήσεις δεν διατυπώθηκαν.

(5) Πραγματοποιήθηκαν διαβουλεύσεις με τη συμβουλευτική επιτροπή, η οποία δεν διατύπωσε αντιρρήσεις ως προς την περάτωση της διαδικασίας,

ΑΠΟΦΑΣΙΖΕΙ:

Άρθρο μόνο

Περατώνεται η διαδικασία αντιντάμπινγκ, που προβλέπεται στο άρθρο 13 παράγραφος 11 του κανονισμού (ΕΟΚ) αριθ. 2423/88, σχετικά με τις εισαγωγές ορισμένων ηλεκτρονικών ζυγών που υπάγονται στον κωδικό ΣΟ 8423 81 50 (κωδικός Taric 8423 81 50* 10), καταγωγής Ιαπωνίας.

Βρυξέλλες, 14 Νοεμβρίου 1995.

Για την Επιτροπή Leon BRITTAN Αντιπρόεδρος
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Οκτωβρίου 1995 σχετικά με τον κατάλογο των προγραμμάτων ελέγχου που αποσκοπούν στην πρόληψη των ζωονόσων και στη χρηματοδότηση των οποίων μπορεί να συμμετάσχει η Κοινότητα το 1996 (Κείμενο που παρουσιάζει ενδιαφέρον για τον ΕΟΧ) (95/469/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 32,

Εκτιμώντας:

ότι, προκειμένου να καταρτιστεί ο κατάλογος των προγραμμάτων ελέγχου που αποβλέπουν στην πρόληψη των ζωονόσων και στα οποία μπορεί να συμμετάσχει χρηματοδοτικά η Κοινότητα στο πλαίσιο του έτους 1996, καθώς επίσης και το προτεινόμενο ποσοστό και ύψος της συμμετοχής αυτής για κάθε πρόγραμμα, πρέπει να ληφθεί υπόψη τόσο το ενδιαφέρον που παρουσιάζει κάθε πρόγραμμα για την Κοινότητα όσο και το ύψος των διαθεσίμων πιστώσεων 7 ότι, σε θέματα ζωονόσων, η Επιτροπή, με την απόφαση 94/507/ΕΚ (3), ενέκρινε το πρόγραμμα για την εποπτεία και τον έλεγχο της σαλμονέλας στα πουλερικά που υπέβαλε η Δανία 7 ότι η Δανία παρέσχε στην Επιτροπή όλα τα στοιχεία εκείνα που καθιστούν δυνατή την εκτίμηση του ενδιαφέροντος που παρουσιάζει για την Επιτροπή η παροχή, για το έτος 1996, χρηματοδοτικής συμμετοχής στο πρόγραμμα 7 ότι η Ελλάδα και η Πορτογαλία υπέβαλαν πρόγραμμα ελέγχου για την εχινοκοκκίαση 7 ότι η Επιτροπή εξέτασε τα προγράμματα αυτά από κτηνιατρική και οικονομική άποψη 7 ότι τα προγράμματα που εμφαίνονται στον κατάλογο που προβλέπεται από την παρούσα απόφαση πρέπει να αποτελέσουν αντικείμενο μεταγενέστερης μεμονωμένης έγκρισης 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Κοινότητα, το 1996, μπορεί να συμμετάσχει χρηματοδοτικά στην εφαρμογή των προγραμμάτων που περιλαμβάνονται στον κατάλογο που εμφαίνεται στο παράρτημα.

2. Για το πρόγραμμα που αναφέρεται στην παράγραφο 1, το προτεινόμενο ποσοστό και ύψος της χρηματοδοτικής συμμετοχής της Κοινότητας καθορίζονται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Οκτωβρίου 1995 για διορισμό ενός τακτικού και δύο αναπληρωματικών μελών της Επιτροπής των Περιφερειών (95/462/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής των Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας:

ότι μια έδρα μέλους της εν λόγω Επιτροπής είναι κενή λόγω της παραίτησης του κ. Juan Hormaechea Cazσn, η οποία κοινοποιήθηκε στο Συμβούλιο στις 10 Οκτωβρίου 1995 7 ότι δύο έδρες αναπληρωματικών μελών της εν λόγω Επιτροπής είναι κενές λόγω των παραιτήσεων των κ.κ. Josι Ramσn Ruνz Martνnez και Ramσn Ropero Mancera, οι οποίες κοινοποιήθηκαν στο Συμβούλιο στις 10 Οκτωβρίου 1995,

Έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. Joaquνn Martνnez Sieso διορίζεται μέλος της Επιτροπής των Περιφερειών σε αντικατάσταση του κ. Juan Hormaechea Cazσn και για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.

Ο κ. Emilio Del Valle Rodrνguez διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Josι Ramσn Ruνz Martνnez και για το υπόλοιπο διάστημα της θητείας του, δηλαδή έως τις 25 Ιανουαρίου 1998.

Ο κ. Ignacio Sαnchez Amor διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Ramσn Ropero Mancera και για το υπόλοιπο διάστημα της θητείας του, δηλαδή έως τις 25 Ιανουαρίου 1998.

Λουξεμβούργο, 30 Οκτωβρίου 1995.

Για το Συμβούλιο Ο Πρόεδρος J. SAAVEDRA ACEVEDO
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Οκτωβρίου 1995 για τον κατάλογο των προγραμμάτων εξάλειψης και παρακολούθησης των νόσων των ζώων που μπορούν να τύχουν της χρηματοδοτικής συνδρομής της Κοινότητας για το 1996 (Κείμενο που παρουσιάζει ενδιαφέρον για τον ΕΟΧ) (95/434/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 για ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΟΚ (2), και ιδίως το άρθρο 24 παράγραφος 5,

Εκτιμώντας:

ότι για να καταρτιστεί ο κατάλογος των προγραμμάτων εξάλειψης και παρακολούθησης των νόσων των ζώων που μπορεί να τύχουν της χρηματοδοτικής συνδρομής της Κοινότητας για το έτος 1996, καθώς και για το προτεινόμενο ποσοστό και ποσό της συνδρομής για κάθε πρόγραμμα πρέπει να ληφθούν υπόψη το ενδιαφέρον κάθε προγράμματος για την Κοινότητα και το μέγεθος των διαθέσιμων πιστώσεων 7 ότι η Επιτροπή προέβη σε εξέταση καθενός από τα προγράμματα που υποβλήθηκαν από τα κράτη μέλη τόσο από κτηνιατρική όσο και από οικονομική άποψη 7 ότι τα προγράμματα που εμφαίνονται στον κατάλογο ο οποίος προβλέπεται από την παρούσα απόφαση θα εγκριθούν αργότερα το καθένα χωριστά 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα προγράμματα που αναφέρονται στο παράρτημα μπορούν να τύχουν της χρηματοδοτικής συνδρομής της Κοινότητας για το 1996.

2. Για κάθε πρόγραμμα, όπως αναφέρεται στην παράγραφο 1, το προτεινόμενο ποσοστό και ποσό της χρηματοδότησης συνδρομής της Κοινότητας καθορίζεται στο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 13 Οκτωβρίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

Κατάλογος των προγραμμάτων - Προτεινόμενο ποσοστό και ποσό της χρηματοδοτικής συνδρομής της Κοινότητας

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Σεπτεμβρίου 1995 για την τροποποίηση της απόφασης 94/1076/ΕΚ όσον αφορά την εκκαθάριση λογαριασμών της Ιταλίας στο πλαίσιο των δαπανών που χρηματοδοτούνται από το ΕΓΤΠΕ, τμήμα εγγυήσεων, για το οικονομικό έτος 1989 (Το κείμενο στα ιταλικά είναι το μόνο αυθεντικό) (95/369/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2), και ιδίως το άρθρο 5 παράγραφος 2,

Εκτιμώντας:

ότι, στο άρθρο 2 της απόφασης 94/1076/ΕΚ (3), προβλέπεται ότι ορισμένα ποσά που πρέπει να καταβληθούν από την Ιταλία καταλογίζονται στις δαπάνες του τμήματος εγγυήσεων του ΕΓΤΠΕ του μηνός Οκτωβρίου των ετών 1995, 1996, 1997 και 1998 7 ότι τα ποσά που θα καταβληθούν σ' αυτό το πλαίσιο είναι ενδεχόμενο να είναι σημαντικότερα από τις προκαταβολές βάσει των προαναφερθέντων μηνών καταχώρησης, και ότι μπορούν σ' αυτές τις περιπτώσεις να μην καταβληθούν εξ ολοκλήρου εντός της συμφωνηθείσας προθεσμίας στα κοινά συμπεράσματα της Επιτροπής και του Συμβουλίου της 21ης Οκτωβρίου 1994 7 ότι, κατά συνέπεια, είναι σκόπιμο να προβλεφθεί ότι ένα τμήμα των προς καταβολή ποσών μπορεί, κατά περίπτωση, να καταλογισθεί στο πλαίσιο του μηνός Σεπτεμβρίου των εν λόγω ετών 7 μετά από διαβούλευση με την επιτροπή του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας που εμφαίνεται στο άρθρο 2 της απόφασης 74/1076/ΕΚ όσον αφορά την Ιταλία αντικαθίσταται από τον ακόλουθο πίνακα:

«- Σεπτέμβριος και Οκτώβριος 1995: 106 585 718 400 ιταλικές λίρες,

- Σεπτέμβριος και Οκτώβριος 1996: 106 585 718 400 ιταλικές λίρες,

- Σεπτέμβριος και Οκτώβριος 1997: 106 585 718 400 ιταλικές λίρες,

- Σεπτέμβριος και Οκτώβριος 1998: 106 585 718 400 ιταλικές λίρες».

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 7 Σεπτεμβρίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουλίου 1995 για την τροποποίηση της απόφασης 94/448/ΕΚ για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Νέας Ζηλανδίας (Κείμενο που παρουσιάζει ενδιαφέρον για τον ΕΟΧ) (95/310/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου της 22ας Ιουλίου 1991 για τον καθορισμό των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων από τη Νέα Ζηλανδία εγκαταστάσεων και σκαφών-εργοστασίων για την εισαγωγή προϊόντων αλιείας και υδατοκαλλιέργειας στην Κοινότητα θεσπίστηκε στην απόφαση 94/448/ΕΚ της Επιτροπής (2), όπως τροποποιήθηκε τελευταία από την απόφαση 95/179/ΕΚ (3) 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Νέας Ζηλανδίας 7

ότι η αρμόδια αρχή της Νέας Ζηλανδίας διαβίβασε ένα νέο κατάλογο στον οποίο προστίθενται 7 εγκαταστάσεις και 12 σκάφη-εργοστάσια, διαγράφεται μια εγκατάσταση και τροποποιούνται οι πληροφορίες σε δύο εγκαταστάσεις και δύο σκάφη-εργοστάσια 7

ότι συνεπώς είναι αναγκαίο να τροποποιηθεί ο κατάλογος των εγκεκριμένων εγκαταστάσεων και σκαφών-εργοστασίων 7

ότι τα μέτρα που προβλέπονται από την παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (4),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 94/448/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 184 της 20. 7. 1994, σ. 16.

(3) ΕΕ αριθ. L 117 της 24. 5. 1995, σ. 40.

(4) ΕΕ αριθ. L 8 της 11. 1. 1990, σ. 70.

ΠΑΡΑΡΤΗΜΑ

«ΠΑΡΑΡΤΗΜΑ Β

ΚΑΤΑΛΟΓΟΣ ΤΩΝ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ ΚΑΙ ΠΛΟΙΩΝ-ΕΡΓΑΣΤΗΡΙΩΝ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Ιουλίου 1995 για το διορισμό μέλους της Επιτροπής Περιφερειών (95/283/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,

την απόφαση 94/65/ΕΚ του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας ότι μία έδρα αναπληρωματικού μέλους της Επιτροπής Περιφερειών έχει μείνει κενή ύστερα από την παραίτηση της κας Hinz, που γνωστοποιήθηκε στο Συμβούλιο στις 4 Μαΐου 1995,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Kristiane Weber-Hassemer διορίζεται αναπληρωματικό μέλος της Επιτροπής Περιφερειών σε αντικατάσταση της κας Hinz και για το υπόλοιπο διάστημα της θητείας της, δηλαδή μέχρι τις 25 Ιανουαρίου 1998.

Βρυξέλλες, 13 Ιουλίου 1995.

Για το Συμβούλιο

Ο Πρόεδρος

P. SOLBES MIRA

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1995 για την τροποποίηση της απόφασης 93/437/ΕΟΚ για καθορισμό των ειδικών όρων εισαγωγής αλιευτικών προϊόντων καταγωγής Αργεντινής (Κείμενο που παρουσιάζει ενδιαφέρον για τον ΕΟΧ) (95/299/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 11 παράγραφος 5,

Εκτιμώντας:

ότι ο κατάλογος των εγκεκριμένων από την Αργεντινή εγκαταστάσεων και σκαφών-εργοστασίων για την εισαγωγή αλιευτικών προϊόντων στην Κοινότητα θεσπίστηκε στην απόφαση 93/437/ΕΟΚ της Κοινότητας (2), όπως τροποποιήθηκε τελευταία από την απόφαση 94/341/ΕΚ (3) 7 ότι ο κατάλογος αυτός μπορεί να τροποποιηθεί μετά τη διαβίβαση ενός νέου καταλόγου από την αρμόδια αρχή της Αργεντινής 7 ότι η αρμόδια αρχή της Αργεντινής διαβίβασε ένα νέο κατάλογο στον οποίο προστίθενται εννέα εγκαταστάσεις και 47 σκάφη-εργοστάσια και διαγράφονται 33 εγκαταστάσεις και 17 σκάφη-εργοστάσια 7 τροποποιούνται οι πληροφορίες σε επτά σκάφη-εργοστάσια 7 ότι, συνεπώς, είναι αναγκαίο να τροποποιηθεί ο κατάλογος των εγκεκριμένων εγκαταστάσεων και σκαφών-εργοστασίων 7 ότι τα μέτρα που προβλέπονται από την παρούσα απόφαση θεσπίστηκαν σύμφωνα με τη διαδικασία που καθιερώθηκε από την απόφαση 90/13/ΕΟΚ της Επιτροπής (4),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα Β της απόφασης 93/437/ΕΟΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Ιουλίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Β >ΘΕΣΗ ΠΗΝΑΚΑ>

ΙΙ. Πλοία-εργοστάσια >ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουλίου 1995 που τροποποιεί την απόφαση 91/516/ΕΟΚ για την κατάρτιση πίνακα συστατικών, η χρήση των οποίων απαγορεύεται στις σύνθετες ζωοτροφές (Κείμενο που παρουσιάζει ενδιαφέρον για τον ΕΟΧ) (95/274/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των σύνθετων ζωοτροφών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10 στοιχείο γ),

Εκτιμώντας:

ότι η απόφαση 91/516/ΕΟΚ της Επιτροπής (2) καταρτίζει πίνακα συστατικών, η χρήση των οποίων απαγορεύεται στις σύνθετες ζωοτροφές 7

ότι είναι απαραίτητο να αποσαφηνιστεί η απαγόρευση που αφορά τη χρήση κατεργασμένων δερμάτων για να μην αποκλεισθεί η αξιοποίηση ορισμένων αποβλήτων δερμάτων τα οποία έχουν υποστεί επεξεργασία ακίνδυνη για το ζώον, όπως, για παράδειγμα, το αλάτισμα 7 ότι ο σκοπός του μέτρου αυτού είναι να αποτρέψει την απόρριψη αποβλήτων ικανών να ρυπάνουν το περιβάλλον 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 91/516/ΕΟΚ τροποποιείται όπως ορίζεται στο παράρτημα του παρόντος κανονισμού.

Άρθρο 2

Η παρούσα απόφαση εφαρμόζεται από την 1η Ιουνίου 1996.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 10 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 86 της 6. 4. 1979, σ. 30.

(2) ΕΕ αριθ. L 281 της 9. 10. 1991, σ. 23.

ΠΑΡΑΡΤΗΜΑ

Η διατύπωση του σημείου 2 αντικαθίσταται από την ακόλουθη διατύπωση:

«2. Δέρματα κατεργασμένα με δεψικές ουσίες, συμπεριλαμβανομένων και των αποβλήτων τους.»
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1995 για την τροποποίηση της απόφασης 94/360/ΕΚ περί της μειωμένης συχνότητας των φυσικών ελέγχων των αποστολών ορισμένων προϊόντων που πρόκειται να εισαχθούν από τρίτες χώρες (Κείμενο που παρουσιάζει ενδιαφέρον για τον ΕΟΧ) (95/270/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8 παράγραφος 3,

Εκτιμώντας:

ότι με την απόφαση 94/360/ΕΚ (2), όπως τροποποιήθηκε τελευταία από την απόφαση 95/54/ΕΚ (3), η Επιτροπή ενέκρινε μέτρα σχετικά με τη μείωση της συχνότητας των φυσικών ελέγχων των αποστολών των προϊόντων που πρόκειται αν εισαχθούν από τρίτες χώρες 7 ότι οι συχνότητες αυτές πρέπει να εφαρμόζονται από την 1η Ιουλίου 1995, μετά την επανεξέταση των συχνοτήτων με βάση τα αποτελέσματα όλων των ελέγχων των εισαγόμενων αποστολών προϊόντων 7 ότι είναι απαραίτητη περαιτέρω πρόοδος σχετικά με την εναρμόνιση των όρων εισαγωγής των προϊόντων 7 ότι η περαιτέρω εμπειρία των ελέγχων των κρατών μελών επί των αποστολών είναι αναγκαία για την επανεξέταση των συχνοτήτων που προβλέπονται στο άρθρο 3 παράγραφος 3 7 ότι είναι, ως εκ τούτου, αναγκαίο να μετατεθεί η ημερομηνία εφαρμογής των συχνοτήτων έως την 1η Φεβρουαρίου 1996 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση της Επιτροπής 94/360/ΕΚ τροποποιείται ως εξής:

- στο άρθρο 3 παράγραφος 1, η ημερομηνία «1η Μαΐου 1995» αντικαθίσταται από την ημερομηνία «1η Δεκεμβρίου 1995»,

- στο άρθρο 3 παράγραφος 3, η ημερομηνία «1η Ιουλίου 1995» αντικαθίσταται από την ημερομηνία «1η Φεβρουαρίου 1996»,

- στο άρθρο 7, η ημερομηνία «1η Ιουλίου 1995» αντικαθίσταται από την ημερομηνία «1η Φεβρουαρίου 1996».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Ιουνίου 1995.

Για την Επιτροπή Franz FISCHLER Μέλος της Επιτροπής
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Μαΐου 1995 για την τροποποίηση της απόφασης 83/471/ΕΟΚ για την Επιτροπή κοινοτικού ελέγχου για την εφαρμογή της κλίμακας ταξινομήσεως των σφαγίων χονδρών βοοειδών (95/201/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως το άρθρο 27,

τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 για την καθιέρωση κοινοτικής κλίμακας ταξινομήσεως των σφαγίων χονδρών βοοειδών (3), όπως τροποποιήθηκε από τον κανονισμό (ΕΟΚ) αριθ. 1026/91 (4), και ιδίως το άρθρο 5 τέταρτο εδάφιο,

Εκτιμώντας:

ότι, για να διασφαλιστεί η ορθή εφαρμογή της κλίμακας ταξινομήσεως των σφαγίων χονδρών βοοειδών, η συχνότητα των ελέγχων πρέπει να επιτρέπει στην επιτροπή ελέγχου που αναφέρεται στο άρθρο 5 του κανονισμού (ΕΟΚ) αριθ. 1208/81, κατά το μέτρο του δυνατού, να επισκέπτεται το σύνολο των κρατών μελών κάθε δύο χρόνια 7 ότι για το σκοπό αυτό, και λόγω της διευρύνσεως της Κοινότητας σε 15 κράτη μέλη πρέπει να προβλεφθεί αύξηση του ανωτάτου αριθμού των συμμετεχόντων στην εν λόγω Επιτροπή και να προσαρμοσθεί ανάλογα η απόφαση 83/471/ΕΟΚ της Επιτροπής της 7ης Σεπτεμβρίου 1983 περί της επιτροπής κοινοτικού ελέγχου για την εφαρμογή της κλίμακας ταξινομήσεως των σφαγίων χονδρών βοοειδών (5), όπως τροποποιήθηκε τελευταία από την απόφαση 92/429/ΕΟΚ (6) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 2 παράγραφος 2 της απόφασης 83/471/ΕΟΚ οι όροι «δέκα» και «τέσσερις» αντικαθίστανται αντιστοίχως από «δώδεκα» και «έξι».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 31 Μαΐου 1995.

Για την Επιτροπή Franz FISCHLER Μέλος της Επιτροπής